
ამ დოკუმენტში გამოყენებულ ტერმინებს აქვთ შემდეგი მნიშვნელობა:


	კომისია
	სსიპ კომუნიკაციების ეროვნული კომისია;


	გამოცდების ეროვნული ცენტრი
	სსიპ გამოცდების ეროვნული ცენტრი, რომელმაც გაიმარჯვა კომისიის მიერ 2016 წლის 27 ივლისს კომისიაში დასაქმებულთა ტესტირების ჩატარების მიზნით გამოცხადებულ გამარტივებულ ელექტრონულ ტენდერში;


	საკონკურსო-საატესტაციო კომისია

	სსიპ საქართველოს კომუნიკაციების ეროვნული კომისიის თავმჯდომარის 2015 წლის 21 დეკემბრის N 6/31 ბრძანების საფუძველზე მოქმედი კომისია;


	კომისიის აპარატი
	კომისიის 2010 წლის 24 მარტის N144/22 გადაწყვეტილებით დამტკიცებული საშტატო ნუსხისა და გრაფიკული სტრუქტურის საფუძველზე კომისიაში დასაქმებულ პირთა ერთობლიობა; ასევე, კომისიის დებულების 1-ლი მუხლის მე-6 პუნქტით განსაზღვრული კომისიის აპარატი;


	კომისიის დებულება
	კომისიის 2007 წლის 16 მარტის N3 დადგენილებით დამტკიცებული კომისიის დებულება ცვლილებებისა და დამატებების ჩათვლით;


	კომისიის ახალი დებულება
	კომისიის 2016 წლის 1 მარტის N2 დადგენილებით დამტკიცებული კომისიის დებულება, რომელიც უნდა ამოქმედდეს 2016 წლის 30 დეკემბერს.


	
	

	დასაქმებული 
	კომისიის აპარატში, ასევე კომისიასთან მოქმედ მომხმარებელთა ინტერესების საზოგადოებრივი დამცველის სამსახურში დასაქმებული პირები, გარდა მომხმარებელთა ინტერესების საზოგადოებრივი დამცველისა; 


	მენეჯერულ პოზიციაზე დასაქმებული 
	სტრუქტურული ერთეულის ხელმძღვანელი ან სტრუქტრული ერთეულის ხელმძღვანელის მოვალეობის  შემსრულებელი; 


	არამენეჯერულ პოზიციაზე დასაქმებული 
	დასაქმებული, რომელსაც არ უკავია კომისიაში სტრუქტურული ერთეულის ხელმძღვანელის პოზიცია; 


	თანამშრომელი
	დასაქმებული; 


	მომხმარებელთა ინტერესების საზოგადოებრივი დამცველი 
	მარეგულირებელი ორგანოების შესახებ საქართველოს კანონის მე-13 მუხლის მე-7 პუნქტისა და მე-152 მუხლის შესაბამისად  საქართველოს პარლამენტის მიერ  დანიშნული კომისიასთან მოქმედი მომხმარებელთა ინტერესების საზოგადოებრივი დამცველი; 


	კომისიის აპარატის დასაქმებული, ასევე, კომისიის აპარატის თანამშრომელი
	კომისიის 2010 წლის 24 მარტის N144/22 გადაწყვეტილებით დამტკიცებული საშტატო ნუსხით გათვალისწინებულ თანამდებობებზე დასაქმებული პირები, ასევე არასაშტატო შრომითი ხელშეკრულების საფუძველზე დასაქმებული პირები, გარდა კომისიასთან მოქმედი მომხმარებელთა ინტერესების საზოგადოებრივი დამცველისა და მომხმარებელთა ინტერესების საზოგადოებრივი დამცველის სამსახურში დასაქმებული პირებისა; 


	არასაშტატო დასაქმებული, არასაშტატო თანამშრომელი
	არასაშტატო შრომითი ხელშეკრულების საფუძველზე დასაქმებული პირი, რომელიც კომისიის აპარატში მუშაობს განუსაზღვრელი ან განსაზღვრული სამუშაოს შესრულების ვადით; 


	არასაშტატო შრომითი ხელშეკრულება
	კომისიის დასაქმებულთან გაფორმებული არასაშტატო შრომითი ხელშეკრულება, რომლითაც განისაზღვრება კომისიაში დასაქმებულის  მუშაობის ვადა და პირობები, ფუნქცია–მოვალეობები და სხვა შრომითი უფლებები და მოვალეობები, ყველა დანართისა და ცხრილის ჩათვლით; 


	ატესტაციას დაქვემდებარებული პირი
	დასაქმებული, რომელიც წინამდებარე წესის II თავის მე-6 პუნქტის 1 ქვეპუნქტის შესაბამისად ექვემდებარება ატესტაციას; 
 

	ატესტაცია
	დასაქმებულის სამსახურებრივი საქმიანობის, პროფესიული ჩვევების, კვალიფიკაციის შესაძლებლობებისა და პირადული თვისებების შეფასება დაკავებულ თანამდებობასთან/შესასრულებელ სამუშაოსთან. 


	საატესტაციო პერიოდი 
	პერიოდი 2015 წლის 1 აპრილიდან 2016 წლის 1 ოქტომბრის ჩათვლით; 


	ატესტაციის წესი
	წინამდებარე დოკუმენტი, ყველა დანართით და ცხრილით; 


	ტესტირება
	სსიპ გამოცდების ეროვნული ცენტრის მიერ შექმნილი/ადაპტირებული წერილობითი ტესტი ზოგად უნარებსა და მენეჯერულ უნარებში; 


	ტესტირების ადმინისტრირება
	სსიპ გამოცდების ეროვნული ცენტრის მიერ ზოგადი უნარებისა და მენეჯერული უნარების ტესტირების პროცესის უზრუნველყოფა, ტესტირების ჩატარებისა და  აპელაციის ჩათვლით. 

	ზოგადი უნარების ტესტი
	ამ წესის III თავის მე-3 პუნქტის 3.1. ქვეპუნქტის 3.1.1. ნაწილით განსაზღვრული მეთოდი; 


	მენეჯერული უნარების ტესტი
	ამ წესის III თავის მე-3 პუნქტის 3.1. ქვეპუნქტის 3.1.2. ნაწილით განსაზღვრული მეთოდი; 


	სუბტესტი



პრიორიტეტიული სუბტესტი
	ტესტის მთლიანი ფორმატის შემადგენელი ნაწილი, რომელიც დამოუკიდებლად გამოიყენება კონკრეტული უნარის გასაზომად/შესაფასებლად;

ზოგადი უნარების ტესტის ნაწილი, რომელიც განისაზღვრა პრიორიტეტულად პოზიციისათვის ან სტრუქტურული ერთეულისათვის. 


	მაქსიმალური ქულა
	ტესტის გასაღების/სწორი პასუხების საფუძველზე დათვლილი ტესტის ქულა;


	მიღებული ქულა, ნედლი ქულა
	აპლიკანტს მიერ ტესტის მაქსიმალური ქულებიდან დაგროვილი (სწორი და არასწორი პასუხების საფუძველზე) რეალური ქულა;
 

	ატესტაციის მინიმალური კომპეტენციის ზღვარი; 
	 ზღვრული დონე,  რომელიც განსაზღვრავს რა არის მინიმალური გამსვლელი ქულა.   აღნიშნული წესის მიხედვით,   ატესტაციის მინიმალური კომპეტენციის ზღვარი და მინიმალური გამსვლელი ქულაა 61. 

ა. საქართველოს კომუნიკაციების ეროვნულ კომისიაში დასაქმებულთა ატესტაციის წესი წარმოადგენს საქართველოს კომუნიკაციების ეროვნულ კომისიაში (შემდგომში „კომისია“) დაგეგმილი ორგანიზაციული ცვლილებების ფარგლებში დასაქმებულთა ატესტაციის წესს და მოქმედებს კომისიაში ორგანიზაციული ცვლილებების დასრულებამდე.
 
ბ. „საქართველოს კომუნიკაციების ეროვნული კომისიის დებულების დამტკიცების შესახებ“  2016 წლის 1 მარტის N2 დადგენილებით დამტკიცდა კომისიის ახალი დებულება, რომლითაც შეიცვალა კომისიის აპარატის მოქმედი სტრუქტურა და სტრუქტურულ ერთეულებს შორის ფუნქციათა განაწილება. ახალი დებულების ამოქმედების ვადად განისაზღვრა 2016 წლის 30 დეკემბერი. 

ახალი დებულების ამოქმედებამდე, მოქმედ თანამშრომელთა ახალი დებულებით განსაზღვრულ ფუნქციებთან და საკვალიფიკაციო მოთხოვნებთან შესაბამისობის განსაზღვრის მიზნით, კომისიის 2016 წლის 16 ივნისის N411/22 გადაწყვეტილებით, კომისიაში უნდა ჩატარდეს თანამშრომელთა ატესტაცია.

ატესტაცია არის დასაქმებულის სამსახურებრივი საქმიანობის, პროფესიული ჩვევების, კვალიფიკაციის შესაძლებლობებისა და პირადული  თვისებების შეფასება დაკავებულ თანამდებობასთნ/შესასრულებელ სამუშაოსთან. 

პროფესიული სამსახურეობრივი საქმიანობა, ანუ თანამშრომელთა მიერ შესრულებული სამუშაო მრავალმხრივი კონსტრუქტია, რომელიც სხვა დამატებით ფაქტორებთან ერთად, სამი პირდაპირი დეტერმინანტით განისაზღვრება. ესენია: დეკლარაციული ცოდნა, ცოდნის პრაქტიკაში გამოყენების უნარი და მოტივაცია.  
· დეკლარაციული ცოდნა არის  საგნობრივი კომპეტენცია,  წესების, პროცედურების და  კონკრეტული ფაქტების ცოდნა; პროფესიული საქმიანობისთვის საჭრო ინფორმაციის ქონა; 
· ცოდნის პრაქტიკაში გამოყენების უნარი, იგივე პროცედურული ცოდნა არის   პროფესიული საქმიანობისთვის საჭირო ინფორმაციასთან ერთად (დეკლარაციული ცოდნა), სამუშოს შესასრულებლად აუცილებელი უნარების ფლობაც, რომელიც მნიშვნლოვანია საქმიანობისათვის; ესაა ადამიანის უნარი გაიზარდოს პროფესიულად; 
· მოტივაცია მოიცავს ქცევის განსახორციელებლად საჭირო ძალისხმევას. 

თანამედროვე, მუდმივად ცვალებად გარემოში თანამშრომელთა შერჩევისა და ატესტაციის პროცესში პროფესიულ ცოდნასთან ერთად მნიშვნელოვანი ყურადღება ეთმობა  პროცედურული  ცოდნის, ანუ პროფესიული ზრდის პოტენციალის შეფასებასაც.  ადამიანური რესურსის პროფესიონალების მიერ რეკომენდირებულია დამსაქმებელმა შრომის ბაზარზე დაიქირავოს ადამიანი, რომელსაც აქვს ცოდნის პრაქტიკაში გამოყენების უნარი, ახალი ცოდნის დაუფლების უნარი - ე.წ. „ზრდის პოტენციალი“, რადგან ცვალებად გარემოში ასეთი ადამიანები გაცილებით უკეთ ადაპტირდებიან, სწრაფად სწავლობენ  და მოიპოვებენ კონკურენტულ უპირატესობას სხვებთან შედარებით.  აღნიშნული უნარის შეფასებისას ყველაზე ხშირად ინტელექტის, ზოგადი უნარებისა და სხვა ფსიქომეტრულ ტესტებს იყენებენ. 

კომისიაში, რომელიც თავისი არსით დინამიურად განვითარებადი დარგების - ელექტრონული კომუნიკაციებისა და მაუწყებლობის მარეგულირებელი ორგანოა,  კომისიის თანამშრომელთა შესაძლებლობების, უნარებისა და ზრდის პოტენციალის შეფასება განისაზღვრა ატესტაციის მნიშვნელოვან კომპონენტად.  ეს შესაძლებლობას იძლევა გამოვლინდეს მოახერხებს თუ არა დასაქმებული კომისიის ახალი გამოწვევებისა და ახალი დებულებით განსაზღვრული თანამდებობრივი ფუნქციების/სამუშაოების შესრულებას.    

ასევე, მნიშვნელოვანია  თანამშრომლებს ჰქონდეთ საკუთარი  პოტენციალისა და პროფესიონალიზმის გამოვლენის საშუალება  სწორი მმართველობის/მენეჯმენტის პირობებში. ამ პროცესში კი შუა რგოლის მენეჯერთა მენეჯერული უნარებია გადამწყვეტი. შესაბამისად,  კომისიის გადაწყვეტილებით, ზოგადი მენეჯერული უნარების შეფასება მნიშვნელოვანია სტრუქტურული ერთეულის ხელმძღვანელების შესაფასებლად. 

პროფესიული საქმიანობის შესაფასებლად მნიშვნელოვანია თანამშრომლის მიერ უკვე შესრულებული სამუშაოს შეფასება.  ცნობილია, რომ  სამუშაოს სამომავლო  შესრულების საუკეთესო პრედიქტორი ადამიანის  მიერ  წარსულში შესრულებული სამუშაოა.  შესაბამისად,  მიზანშეწონილია, კომისიაში დაგეგმილი ატესტაციის პროცესში შეფასდეს კომისიაში დასაქმებულთა მიერ შესრულებული სამუშაო საატესტაციო პერიოდში.  

ატესტაცია მიზნად ისახავს:  

ა) პროფესიული ჩვევების, კვალიფიკაციის, შესაძლებლობებისა და პიროვნული თვისებების შესაბამისობის განსაზღვრას დაკავებული თანამდებობის/ შესასრულებელი სამუშაოს მოთხოვნებთან;
ბ) დასაქმებულის მიერ საატესტაციო პერიოდში შესრულებული პროფესიული სამსახურებრივი საქმიანობის  შეფასებას;
გ) დასაქმებულის პროფესიული დონის გამოყენების პერსპექტივების განსაზღვრას.

ა. ყველა  დასაქმებული, რომელიც ექვემდებარება ატესტაციას, სავალდებულოდ გადის ატესტაციის ორივე ეტაპს. 
ბ. ატესტაციაში მონაწილეობა ნიშნავს, რომ დასაქმებული გაფრთხილებულია მიმდინარე ორგანიზაციული ცვლილებების პროცესში დასაქმებულის შრომით ურთიერთობებზე ატესტაციის შედეგების გავლენის თაობაზე. 
გ. დასაქმებული უფლებამოსილია უარი თქვას ატესტაციის გავლაზე, წინასწარ, ატესტაციის პირველ ეტაპამდე (ტესტირება)  10 (ათი) კალენდარული დღით ადრე, წერილობითი მოხსენებით, კომისიის თავმჯდომარის სახელზე. უარი ატესტაციაში მონაწილეობაზე ნიშნავს, რომ იგი უარს აცხადებს დაკავებულ პოზიციასთან ან შესასრულებელ სამუშაოსთან მისი შესაბამისობის დადგენაზე.  

1.  ამ წესის მიზნებისთვის, ატესტაციას ექვემდებარება:

ა) კომისიის საშტატო განრიგით განსაზღვრული შრომითი ხელშეკრულების საფუძველზე დასაქმებული პირი; 
ბ) შტატგარეშე შრომითი ხელშეკრულებით დასაქმებული პირი, რომელიც ამ წესის ამოქმედების დღის მდგომარეობით კომისიაში  დასაქმებულია არანაკლებ 2 წლისა და 6 თვის განმავლობაში (30 თვე)[footnoteRef:1], გარდა ამ წესის მე–6 პუნქტის მე-2 ქვეპუნქტით განსაზღვრული პირებისა.  [1:  ამ წესის დამტკიცების დღისთვის შეუსრულდა 2 წელი და 6 თვე/ან ატესტაციის პირველი ეტაპის (ტესტირების) დღისთვის შეუსრულდა 2 წელი და 6 თვე საშტატო/არასაშტატო ხელშეკრულებით] 

	
2. ატესტაციის წინამდებარე წესი არ ვრცელდება:

ა) „საჯარო სამსახურის შესახებ“ საქართველოს კანონში 2012 წლის 29 ივნისს შეტანილი ცვლილების შედეგად[footnoteRef:2] კომისიაში საჯარო კონკურსის წესით დასაქმებულ იმ პირზე, რომელსაც ამ წესის დამტკიცების დღისთვის არ შესრულებია კომისიაში  მუშაობის 1 წელი;  [2:  „საჯარო სამსახურის შესახებ“ საქართველოს კანონში 2012 წლის 29.06.2012 წლის ცვლილების შესაბამისად (ამოქმედდა 10.08.2012წ),  ამ კანონის 29-32 მუხლების მოქმედება გავრცელდა საჯარო სამართლის იურიდიულ პირზე, რომლის თანახმადაც სავალდებულო გახდა ვაკანტურ თანამდებობაზე პირის კონკურსის წესით დანიშვნა. 
] 

(ბ) შტატგარეშე შრომითი ხელშეკრულებით დასაქმებულ კონსულტანტებსა და/ან მრჩევლებზე, რომლებიც დაქირავებულნი არიან ან რომელთა დაქირავებაც აუცილებელია ორგანიზაციული ცვლილებების პროცესის შეუფერხებლად და გამართულად ჩატარების უზრუნველყოფისთვის;
გ) შტატგარეშე შრომითი ხელშეკრულებით დასაქმებულ პირზე, რომელსაც ამ წესის ამოქმედების დღის მდგომარეობით არ შესრულებია კომისიაში  დასაქმებიდან 30 თვე; 
დ) შტატგარეშე შრომითი ხელშეკრულებით დასაქმებულ პირზე, რომელიც დაქირავებულია კონკრეტული სამუშაოს შესრულების პირობითა და ვადით, რაც განპირობებულია სამუშაოს მოცულობის დროებით ზრდით და/ან არამუდმივ ამოცანათა შესრულების აუცილებლობით; 
დ)  კომისიასთან მოქმედი მომხმარებელთა ინტერესების საზოგადოებრივი დამცველზე და მის თანაშემწეებზე; 
ე) ადმინისტრაციის დეპარტამენტში დამხმარე პოზიციებზე დასაქმებულ პირებზე;  
სრული ინფორმაცია იმ პირთა შესახებ, რომლებზეც არ ვრცელდება ატესტაცია, მოცემულია დანართ 5-ში.  


[bookmark: _Toc459730841][bookmark: _Toc459737214][bookmark: _Toc459745952][bookmark: _Toc459745977]7. ატესტაციის პროცესის გამჭვირვალობა

ა.  კომისია უზრუნველყოფს ეფექტიან კომუნიკაციას კომისიის დასაქმებულთათვის ატესტაციის მიზნების, შედეგების გამოყენების და ატესტაციასთან დაკავშირებული  სხვა მნიშვნელოვანი ასპექტების შესახებ.  წინამდებარე წესი   გამოქვეყნდება  კომისიის ვებ-გვერდზე და ხელმისაწვდომი გახდება კომისიის თითოეული თანამშრომლისთვის კომუნიკაციის სხვადასხვა მეთოდების გამოყენებით (ელ. ფოსტით და ბეჭდური სახით), ასევე, ჩატარდება პრეზენტაციები აღნიშნულ საკითხზე. 

ბ. ატესტაციის პროცესი ჩატარდება გამჭვირვალედ, დასაქმებულთა ინტერესებისა და უფლებების გათვალისწინებით. 

გ. ატესტაციის პირველი ეტაპის - ტესტირების შედეგების რეიტინგული სია, მაიდენტიფიცირებელი პირადი ინფორმაციის მითითების გარეშე, სსიპ გამოცდების ეროვნული ცენტრის მიერ თითოეული დასაქმებულისთვის სპეციალურად გენერირებული ნომრით, გასაჯაროვდება/ხელმისაწვდომი იქნება ყველა დასაქმებულისათვის,

დასაქმებულის შეფასებასთან დაკავშირებული დოკუმენტაცია წარმოადგენს პირადი საქმის ნაწილს,  მათ შორის, ატესტაციის პროცესში თითოეული თანამშრომლის მიერ მიღებული ქულები წარმოადგენს პირად ინფორმაციას. 

ატესტაციის შედეგების გათვალისწინება მოხდება კომისიაში დასაქმებულთათვის პოზიციების შეთავაზების პროცესში.  ერთი და იგივე პოზიციაზე ორი ან მეტი პრეტენდენტის არსებობის შემთხვევაში,  პოზიციების შეთავაზებისას უპირატესობა მიენიჭება ატესტაციის უკეთესი შედეგის მქონე დასაქმებულს.  

[bookmark: _Toc459730845][bookmark: _Toc459737218][bookmark: _Toc459745956][bookmark: _Toc459745981]1. ატესტაციის ეტაპები, პერიოდი, დასაქმებულთა ჯგუფები 
1.1. ატესტაციის ეტაპები
კომისიაში დაგემილი ატესტაცია ორ ეტაპად განხორციელდება: 

ა) ატესტაციის პირველ ეტაპზე მენეჯერულ  პოზიციებზე დასაქმებულთათვის შეფასდება- მენეჯერული უნარები, ხოლო არამენეჯერულ პოზიციებზე დასაქმებულთათვის - შესაძლებლობა,  ზრდის პოტენციალი ზოგადი უნარების ტესტების მეშვეობით.  
ბ)  ატესტაციის მეორე ეტაპზე შეფასდება დასაქმებულთა მიერ საატესტაციო პერიოდში შესრულებული სამუშაო, პროფესიონალიზმი და პოზიციისთვის მნიშვნელოვანი სხვა მახასიათებლები, გასაუბრების გზით.   
[bookmark: _Ref459714494]1.2. საატესტაციო პერიოდი
შესრულებული სამუშაოს შეფასებისათვის განსაზღვრული საატესტაციო პერიოდი მოიცავს პერიოდს  2015 წლის 1 აპრილიდან 2016 წლის 1 ოქტომბრის ჩათვლით. 


[bookmark: _Toc459730846][bookmark: _Toc459737219][bookmark: _Toc459745957][bookmark: _Toc459745982]2. ატესტაციის მეთოდოლოგია
ა. ატესტაცია შედგება ორი ეტაპისგან: პირველი ეტაპი - ტესტირება; მეორე ეტაპი - გასაუბრება;

 ბ. ატესტაციის თითოეულ ეტაპს აქვს განსხვავებული წონა: ატესტაციის პირველი ეტაპის წონაა საერთო შეფასების 40%, ხოლო მეორე ეტაპის  60%.  

2. 
2.2. 
2.3. 
გ. ატესტაციის  მინიმალური კომპეტენციის ზღვარია 61 ქულა.

დ.  დასაქმებულის მიერ ატესტაციაში მიღებული ქულა – Z გამოითვლება შემდეგი ფორმულით:   


სადაც არის დასაქმებულის მიერ ატესტაციის პირველ ეტაპზე მიღებული ქულა, ხოლო არის ატესტაციის მეორე ეტაპზე მიღებული  ქულა. 

ე. ატესტაციის თითოეული ეტაპის მაქსიმალური ქულა განსხვავდება. ატესტაციის ეტაპების შესახებ დეტალური ინფორმაცია იხილეთ მე-3 თავში. 

ცხრილი 1: ატესტაციის ეტაპების მაქსიმალური  ქულა
	პოზიცია
	ატესტაციის პირველი ეტაპის მაქს. ქულა (x)
	ატესტაციის მეორე ეტაპის მაქს ქულა (y)

	მენეჯერული პოზიცია 
	35 
	50

	არამენეჯერული პოზიცია
	79 ან 82 	
	40



ვ.   ატესტაციის თითოეული ეტაპის მაქსიმალური ქულა კონვერტირებული იქნება 100-ზე. 

3. ატესტაციის ეტაპები

3.1.  პირველი ეტაპი: ტესტირება
ა. ატესტაციის პირველი ეტაპის ჩატარებას უზრუნველყოფს  კომისიის აპაატის დასაქმებულთა ტესტირებისა და შეფასების მიზნით გამოცხადებულ გამარტივებულ ელექტრონულ ტენდერში გამარჯვებული ორგანიზაცია -   სსიპ გამოცდების ეროვნული ცენტრი.   
ბ. ატესტაციის პირველ ეტაპისათვის გამოიყოფა დასაქმებულთა ორი ჯგუფი: 
· არამენეჯერულ პოზიციაზე  და მენეჯერულ პოზიციაზე დასაქმებულები.  
გ.  არამენეჯერულ პოზიციაზე დასაქმებულები ჩააბარებენ ზოგადი უნარების ტესტს, ხოლო მენეჯერულ პოზიციაზე დასაქმებულები ჩააბარებენ მენეჯერული უნარების ტესტს. 



3.1.1. ზოგადი უნარების ტესტი 
ა. ზოგადი უნარების ტესტი 4 ნაწილისაგან შედგება: წაკითხულის გააზრება, ანალიტიკური წერა, ლოგიკური მსჯელობა, რაოდენობრივი მსჯელობა. თითოეული მათგანი ამოწმებს დასაქმებულთა ზოგადი, ინტელექტუალური უნარების მნიშვნელოვან ასპექტს, კერძოდ: 

ცხრილი 2: სუბტესტები შესაბამისი მაქსიმალური  ქულებით
	სუბტესტის აღწერა
	მაქსიმალური ქულა

	წაკითხულის გააზრებით ფასდება რამდენად შეუძლია დასაქმებულს ტექსტის სტრუქტურაში გარკვევა და მთავარი აზრის გამოტანა, მოვლენებსა და ფაქტებს შორის მიზეზშედეგობრივი კავშირების დანახვა, ძირითადის და მეორეხარისხოვნის, ფაქტისა და ვარაუდის ერთმანეთისაგან გამიჯვნა, ტექსტში წარმოდგენილი ამა თუ იმ მოვლენისა თუ ფაქტის მიმართ ავტორის პოზიციის ამოცნობა.  
	15


	ანალიტიკური წერით ფასდება რამდენად შეუძლია დასაქმებულს მოცემულ თემაზე თვალსაზრისის ცხადად, ნათლად ჩამოყალიბება, გარკვეული აზრის დასაბუთება შესაბამისი არგუმენტების მოხმობით, მოცემული მსჯელობის კრიტიკული ანალიზი; რამდენად იცავს თანამედროვე ქართული ენის მართლწერის ნორმებს.
	20

	ლოგიკური მსჯელობით  ფასდება რამდენად ახერხებს დასაქმებული ამა თუ იმ მიმართებათა სტრუქტურის ამოცნობას და ამ სტრუქტურის შესახებ მართებული დასკვნების გამოტანას, მოცემული მსჯელობის შეფასებას, ანალიზსა და კრიტიკას, არასრული ინფორმაციის საფუძველზე მთელი სურათის შექმნას და ლოგიკური დასკვნის გამოტანას
	15

	რაოდენობრივი მსჯელობით ფასდება რამდენად ფლობს დასაქმებული არითმეტიკის, ალგებრისა და გეომეტრიის ელემენტარულ ცნებებს, რამდენად შეუძლია რაოდენობრივი სახით მიწოდებული ინფორმაციის (ცხრილების, დიაგრამების) დამუშავება, ანალიზი და გამოყენება; რამდენად შესწევს უნარი, განსაზღვროს საკმარისია თუ არა რაოდენობრივი სახით მიწოდებული ინფორმაცია მოცემული ამოცანის გადასაჭრელად.
	20




ბ. კომისიის სტრუქტურული ერთეულებისა და ამ ერთეულებში არსებული პოზიციებისათვის დადგენილია პრიორიტეტული სუბტესტი;  (იხ. ცხრილი 3); 

გ. პრიორიტეტიული სუბტესტის კოეფიციენტია 1.6, რაც ნიშნავს, რომ ამ სუბტესტში დასაქმებულის მიერ მიღებული ქულა გამრავლდება 1.6-ზე და  შესაბამისად აისახება  ტესტის საერთო ქულაზე.  

დ.  იმის მიხედვით, თუ რომელი სუბტესტია განსაზღვრული პრიორიტეტულად, ტესტის ჯამური მაქსიმალური ნედლი ქულაა 79 ან 82.  (82 მაქსიმალური ქულა, თუ პრიორიტეტულადაა განსაზღვრული ანალიტიკური წერის ან რაოდენობრივი მსჯელობის სუბტესტები, ხოლო 79 მაქსიმალური ქულა, თუ პრიორიტეტულადაა განსაზღვრული წაკითხულის გააზრების ან ლოგიკური მსჯელობის სუბტესტები).  აღნიშნული მაქსიმალური ქულა კონვერტირდება 100-ზე. 


ცხრილი 3:  კომისიის სტრუქტურული ერთეულებისა და პოზიციების (თანამდებობების)  პრიორიტეტული სუბტესტები

	
	კომისიის სტრუქტურული ერთეულები და პოზიციები (ფუნქციები) 
	პრიორიტეტული სუბტესტი

1.1.2. მენეჯერული უნარების ტესტი 

ა. მენეჯერული უნარების შესაფასებლად გამოიყენება მენეჯერთა შესარჩევი მეთოდიკა, რომელიც რეალური სამუშაო სიტუაციის სიმულაციის, მოდელირების პრინციპს ეფუძნება.  

ბ.  მენეჯერულ პოზიციაზე დასაქმებულთათვის ატესტაციის პირველ  ეტაპზე ფასდება  მენეჯერული უნარის სამი მნიშვნელოვანი ასპექტი:
· ანალიზი - ინფორმაციის აღქმის, შეჯერებისა და განზოგადების, მასალის ელემენტების დიფერენციაციისა და მათ შორის კავშირის აღმოჩენის უნარი; 
· ორგანიზაცია და დაგეგმვა; 
· გადაწყვეტილების მიღება.

გ.  მენეჯერული უნარების ტესტირებას ექვემდებარებიან კომისიაში დასაქმებულები, რომლებიც იკავებენ სტრუქტურული ერთეულის ხელმძღვანელის საშტატო პოზიციას ან ასრულებენ და/ან  დაკისრებული აქვთ სტრუქტურული ერთეულის ხელმძღვანელის მოვალეობა სულ მცირე 6 თვის განმავლობაში; 

დ.  მენეჯერული უნარების ტესტის მაქსიმალური ნედლი ქულაა 35, რომელიც კონვერტირდება 100 ქულაზე;  

ე.   სტრუქტურული ერთეულის ხელმძღვანელები,  რომლებიც  დაინტერესდებიან  კომისიაში არამენეჯერულ პოზიციაზე დასაქმების პერსპექტივით (შესაბამისი ვაკანტური პოზიციის არსებობის შემთხვევაში), უფლებამოსილნი არიან ჩააბარონ ზოგადი უნარების ტესტი.  აღნიშნულის თაობაზე მათ უნდა მიმართონ კომისიის თავმჯდომარეს წერილობითი განცხადებით ატესტაციის პირველ ეტაპამდე (ტესტირება)  10 (ათი) კალენდარული დღით  ადრე.

3.1.3. ატესტაციის პირველი ეტაპის ქულების დათვლის წესი
ა. ატესტაციის პირველი ეტაპის დასრულების შემდეგ, სსიპ გამოცდების ეროვნული ცენტრი,  ხელშეკრულებით განსაზღვრულ ვადაში, კომისიას მიაწვდის თითოეული დასაქმებულის ქულას;

ბ.  ატესტაციას დაქვემდებარებული თითოეული პირისათვის  საკუთარი  შედეგი  ხელმისაწვდომი იქნება ინდივიდუალურად. თითოეული დასაქმებული მიიღებს საკუთარ შედეგს  (ე.წ. ნედლ ქულას) სწორი და არასწორი პასუხების გათვალისწინებით;  

გ.  ქულათა კონვერტაციის წესი:   
 (i) არამენეჯერულ პოზიციაზე დასაქმებულებისთვის, რომელთათვისაც პრიორიტეტულად არის განსაზღვრული ლოგიკური მსჯელობა ან წაკითხულის გააზრება და ტესტის მაქსიმალური ნედლი ქულაა 79, კონვერტაცია მოხდება შემდეგი ფორმულით:    

(ii) არამენეჯერულ პოზიციაზე დასაქმებულებისთვის,  რომელთათვისაც პრიორიტეტულად არის განსაზღვრული რაოდენობრივი  მსჯელობა ან ანალიტიკური წერა და ტესტის მაქსიმალური ნედლი ქულაა 82, კონვერტაცია მოხდება შემდეგი ფორმულით:    

(iii) მენეჯერულ პოზიციებზე დასაქმებულებისთვის,  რომელთათვისაც  ტესტის მაქსიმალური ნედლი ქულაა 35, კონვერტაცია მოხდება შემდეგი ფორმულით:    

 ქულათა კონვერტაციის წესი
	   
	არამენეჯერულ პოზიციებზე დასაქმებულებისათვის 

	   
	არამენეჯერულ პოზიციებზე დასაქმებულებისათვის 

	   
	მენეჯერულ პოზიციებზე დასაქმებულებისათვის




· სადაც x არის კონვერტირებული ქულა, ხოლო x1 არის  დასაქმებულის მიერ მიღებული ნედლი ქულა პრიორიტეტული სუბტესტის კოეფიციენტის გათვალისწინებით; 


ე. ატესტაციის პირველი ეტაპის ქულა, წინამდებარე წესის III თავის მე-2 პუნქტის „დ“ ქვეპუნქტით განსაზღვრული ფორმულის  მიხედვით[footnoteRef:3],  არის მიღებული კონვერტირებული ქულა x,  გამრავლებული 0.4 -ზე.  [3:  
] 





3.2. ატესტაციის მეორე ეტაპი: გასაუბრება
ა. დასაქმებული ატესტაციის მეორე ეტაპს გაივლის ინდივიდუალურად საკონკურსო-საატესტაციო კომისიასთან; 

ბ. საკონკურსო-საატესტაციო კომისიის თითოეული წევრი დამოუკიდებლად აფასებს დასაქმებულს; 

გ. ატესტაციის მეორე ეტაპზე ფასდება დასაქმებულის მიერ შესრულებული სამუშაო,  მოტივაცია,  პროფესიული ჩვევები და კვალიფიკაცია, ასევე სხვა მნიშვნელოვანი მახასიათებლები, დაკავშირებული სამსახურებრივი მოვალეობის შესრულებასთან;

დ. გასაუბრებაზე შეფასების კომპონენტები, მათი წონა და დათვლის წესი განისაზღვრება წინამდებარე წესის III თავის მე-3 პუნქტის 3.3. და 3.4. პუნქტებითა და დანართებით 1, 2, 3, 4;

ე. მენეჯერულ და არამენეჯერულ პოზიციაზე დასაქმებულთათვის განსაზღვრულია გასაუბრების  განსხვავებული კომპონენტები;  

ვ. სტრუქტურული ერთეულის ხელმძღვანელის შეფასებისას გასაუბრებაზე  გათვალისწინებული იქნება შემდეგი ფაქტორები: ა)  მენეჯერის შეფასების 8 კომპონენტი ბ) დასაქმებულის თვითანგარიში; გ) საკონკურსო-საატესტაციო კომისიის შეფასება სტრუქტურული ერთეულის ხელმძღვანელის მიერ განხორციელებულ შეფასებებზე; 

ზ. კომისიაში არამენეჯერულ პოზიციებზე დასაქმებულთა შეფასებისას გასაუბრებაზე გათვალისწინებული  იქნება შემდეგი ფაქტორები:  ა) არამენეჯერულ პოზიციაზე დასაქმებულის შეფასების 6 კომპონენტი;  ბ) დასაქმებულის თვითანგარიში; გ) საკონკურსო-საატესტაციო კომისიის შეფასება სტრუქტურული ერთეულის ხელმძღვანელის მიერ გაწეულ  რეკომენდაციასა და შეფასებაზე;  

თ. საკონკურსო-საატესტაციო კომისია, აღნიშნულ ფაქტორებზე მსჯელობისათვის, გარდა სპეციალურად ამ ატესტაციისათვის მომზადებული დოკუმენტებისა (შეფასების ფორმები, თვითანგარიში, მენეჯერის შეფასება), ხელმძღვანელობს  დასაქმებულის პირადი საქმით და დასაქმებულის სამუშაოს შესრულების რაოდენობრივი მახასიათებლებით;  (იხ. დანართი 4); 

ი. დასაქმებულის თვითანგარიშისა და სტრუქტურული ერთეულის ხელმძღვანელის შეფასებების წარმოდგენის ვადები განისაზღვრება დამატებით, ატესტაციის მეორე ეტაპის დაწყებამდე სულ მცირე ორი (2) კვირით ადრე;

კ. ატესტაციის მეორე ეტაპი - გასაუბრება სტრუქტურული ერთეულის ხელმძღვანელთან  წინ  უსწრებს გასაუბრებას კომისიაში არამენეჯერულ პოზიციაზე დასაქმებულთან;     

ლ. არამენეჯერულ პოზიციაზე  დასაქმებულის გასაუბრებას საკონკურსო-საატესტაციო კომისიასთან ერთად  ხმის უფლების გარეშე  ესწრება იმ სტრუქტურული ერთეულის ხელმძღვანელი (ასეთის არსებობის შემთხვევაში), რომელი სტრუქტურული ერთეულის  თანამშრომელიც გადის გასაუბრებას;

მ. ატესტაციას დაქვემდებარებული თითოეული პირი უფლებამოსილია პირადად გაეცნოს  ატესტაციის მეორე ეტაპის შემდგომ საკონკურსო საატესტაციო კომისიის  შეჯერებულ ქულას y1;   

ნ. ატესტაციის მეორე  ეტაპის ქულა, წინამდებარე  წესის III თავის მე-2 პუნქტის „დ“ ქვეპუნქტით განსაზღვრული ფორმულის  მიხედვით  არის  გასაუბრებაზე მიღებული კონვერტირებული ქულა y გამრავლებული 0.6-ზე[footnoteRef:4].  [4:  
] 



3.3. ატესტაციის მეორე ეტაპის ქულათა დათვლის წესი მენეჯერულ პოზიციაზე დასაქმებული პირისთვის
ატესტაციის მეორე ეტაპზე, მენეჯერულ პოზიციაზე დასაქმებული პირის შეფასება მოხდება შემდეგი  ფაქტორების გათვალისწინებით: 


ცხრილი 4: გასაუბრების ეტაპზე მენეჯერულ პოზიციაზე დასაქმებულის შეფასების განმსაზღვრელი ფაქტორები
	ა) მენეჯერულ პოზიციაზე დასაქმებული პირის შეფასების
8 კომპონენტი


	ბ) დასაქმებულის  თვითანგარიში

	გ) სტრუქტურული ერთეულის ხელმძღვანლის მიერ დასაქმებულთა შეფასება; 
	სამუშაოს რაოდენობრივი მახასიათებლები

	· დასაქმებულის პროფესიონალიზმი 
· სამუშაოს მოცულობა/სამუშაოს შესრულების ხარისხი
· საიმედოობა/კეთილსინდისიერება
· ორგანიზებულობა
· კომუნიკაცია და თანამშრომლობა
· მოტივაცია
· დაგეგმვა/კოორდინაცია
· თანამშრომელთა პროფესიული ზრდის ხელშეწყობა; 
     (იხ. დანართი 3, ფორმა ა) 

ფასდება საკონკურსო- საატესტაციო კომისიის მიერ; 

	დოკუმენტი, რომელიც ასახავს დასაქმებულის მიერ შესრულებულ სამუშაოს საანგარიშო პერიოდის განმავლობაში;


( იხ. დანართი 1) 

ფასდება საკონკურსო- საატესტაციო კომისიის მიერ; 

	საკონკურსო-საატესტაციო კომიისიის თითოეული წევრი აფასებს სტრუქტურული ერთეულის ხელმძღვანელის მსჯელობას უშუალო დაქვემდებარებაში მყოფი  დასაქმებულის/ების თვითანგარიშზე 
(იხ. დანართი 2) 
	იხ. დანართი  4



ა. მენეჯერულ პოზიციაზე დასაქმებულის  შეფასების  8 კომპონენტიდან თითოეული კომპონენტი  ფასდება 5 ბალიან სკალაზე, სადაც 1 არის აბსოლუტური  შეუსაბამობა,  ხოლო 5 აბსოლუტური შესაბამისობა  (იხ. დანართი 3). შესაბამისად, მენეჯერულ პოზიციაზე დასაქმებული პირი, გასაუბრებაზე, აღნიშნული 8 კომპონენტის მიხედვით, საკონკურსო-საატესტაციო კომისიის ერთი წევრისგან მიიღებს მინიმალურ 8 და მაქსიმალურ 40 ქულას; 

ბ. თუ საკონკურსო-საატესტაციო კომისიის წევრი მენეჯერულ პოზიციაზე დასაქმებულს გასაუბრებაზე 8 კომპონენტის მიხედვით  შეაფასებს 8-დან 23  ქულის ჩათვლით  ეს  ნიშნავს, რომ დასაქმებული შეფასებულია უარყოფითად; 

გ. თუ საკონკურსო-საატესტაციო კომისიის წევრი მენეჯერულ პოზიციაზე დასაქმებულს გასაუბრებაზე შეფასების 8 კომპონენტის მიხედვით შეაფასებს  24-დან 40 ქულის ჩათვლით, ეს ნიშნავს, რომ დასაქმებული  შეფასებულია დადებითად;

დ. თუ საკონკურსო-საატესტაციო კომისიის დამსწრე წევრთა უმრავლესობა 8 კომპონენტის მიხედვით მენეჯერულ პოზიციაზე დასაქმებულს აფასებს უარყოფითად, ითვლება, რომ დასაქმებულმა ვერ გაიარა გასაუბრების ეტაპი.    ხმების თანაბრად გაყოფის შემთხვევაში, გადამწყვეტია კომისიის თავმჯდომარის ხმა; 


ე. დადებითი შეფასების შემთხვევაში, კომისიაში მენეჯერულ პოზიციაზე  დასაქმებული საკონკურსო-საატესტაციო კომისიის თითოეული წევრისაგან სულ ფასდება შემდეგი 10 კომპონენტის მიხედვით. ესენია:  მენეჯერის შეფასების 8 კომპონენტი,  დასაქმებულის თვითანგარიში (9)   კომისიის შეფასება მისი მსჯელობის შესახებ დაქვემდებარებულის თვითანგარიშზე (10).  შეფასებისას გათვალისწინებული იქნება ასევე სამუშაოს რაოდენობრივი მახასიათებლებიც (იხ. დანართი 4);


ვ. საკონკურსო-საატესტაციო კომისიის დამსწრე წევრთა უმრავლესობის მიერ მენეჯერულ პოზიციაზე დასაქმებულის დადებითად შეფასების შემთხვევაში,  გასაუბრების ქულა y1 დაითვლება საკონკურსო-საატესტაციო კომისიის  თითოეული წევრისაგან მიღებული შეფასებების საშუალო არითმეტიკულით.   აღნიშნულის გათვალისწინებით, ატესტაციის  მეორე ეტაპზე, მენეჯერულ პოზიციაზე დასაქმებულის  მაქსიმალური შეფასებაა  50 ქულა; 

ზ. ატესტაციის მეორე ეტაპის კონვერტირებული ქულა y მენეჯერულ პოზიციაზე დასაქმებულისთვის  დაითვლება შემდეგი ფორმულით:   , სადაც y არის კონვერტირებული ქულა, ხოლო y1 
არის დადებითად შეფასებული მენეჯერულ პოზიციაზე დასაქმებულის მიერ გასაუბრებაზე  მიღებული ქულების საშუალო არითმეტიკული.



3.4. გასაუბრების მეორე ეტაპის ქულათა დათვლის წესი კომისიაში არამენეჯერულ პოზიციაზე დასაქმებულისათვის

კომისიაში არამენეჯერულ პოზიციაზე დასაქმებულის შეფასება მოხდება შემდეგი ფაქტორების გათვალისწინებით: 

ცხრილი 5: გასაუბრების ეტაპზე არამენეჯერულ პოზიციაზე დასაქმებულის შეფასების განმსაზღვრელი ფაქტორები

	ა)არამენეჯერულ პოზიციაზე დასაქმებულის შეფასების
6 კომპონენტი

	ბ) დასაქმებულის  თვითანგარიში

	გ) უშუალო ხელმძღვანელის რეკომენდაცია
	სამუშაოს რაოდენობრივი მახასიათებლები

	· დასაქმებულის პროფესიონალიზმი, 
· სამუშაოს მოცულობა;სამუშაოს შესრულების ხარისხი;
· საიმედოობა/კეთილსინდისიერება
· ორგანიზებულობა
· კომუნიკაცია და თანამშრომლობა
· მოტივაცია
(იხ. დანართი 3; ფორმა ბ) 

ფასდება საკონკურსო- საატესტაციო კომისიის მიერ; 


	დოკუმენტი, რომელიც ასახავს დასაქმებულის მიერ შესრულებულ სამუშაოს საატესტაციო პერიოდის განმავლობაში  

(იხ. დანართი 1) 
(იხ. დანართი 3) 

ფასდება საკონკურსო- საატესტაციო კომისიის მიერ; 


	საკონკურსო-საატესტაციო კომისიის თითოეული წევრი აფასებს სტრუქტურული ერთეულის ხელმძღვანელის რეკომენდაციას დასაქმებულის თვითანგარიშზე; 
(იხ. დანართი 2) 

	იხ. დანართი 4. 




ა. საკონკურსო-საატესტაციო კომისიის თითოეული წევრი, გასაუბრებაზე  შეფასების 6 კომპონენტის მიხედვით, დამოუკიდებლად აფასებს თითოეულ არამენეჯერულ პოზიციაზე დასაქმებულს (იხ. დანართი 3); 

ბ. არამენეჯერულ პოზიციაზე დასაქმებულის შეფასების  6 კომპონენტიდან თითოეული   ფასდება 5 ბალიან სკალაზე, სადაც 1 არის აბსოლუტურური შეუსაბამობა, ხოლო 5 აბსოლუტური შესაბამისობა  (იხ. დანართი 3).  შესაბამისად,  თითოეული არამენეჯერულ პოზიციაზე დასაქმებული, გასაუბრებაზე, აღნიშნული კომპონენტების მიხედვით, საკონკურსო-საატესტაციო კომისიის ერთი წევრისგან იღებს მინიმალურ 6 და მაქსიმალურ 30  ქულას; 

გ. თუ საკონკურსო-საატესტაციო კომისიის წევრი  შეფასების 6 კომპონენტის მიხედვით, არამენეჯერულ პოზიციაზე დასაქმებულს გასაუბრებაზე აფასებს 6-დან 17  ქულის ჩათვლით, ეს ნიშნავს, რომ დასაქმებული შეფასებულია უარყოფითად; 

დ. თუ საკონკურსო-საატესტაციო კომისიის წევრი შეფსების 6 კომპონენტის მიხედვით,  არამენეჯერულ პოზიციაზე დასაქმებულს გასაუბრებაზე აფასებს  18-დან 30 ქულის ჩათვლით, ეს ნიშნავს, რომ დასაქმებული შეფასებულია დადებითად;

ე. თუ საკონკურსო-საატესტაციო კომისიის დამსწრე წევრთა უმრავლესობა შეფასების 6 კომპონენტის მიხედვით, დასაქმებულს აფასებს უარყოფითად,  ითვლება, რომ პირმა ვერ გაიარა გასაუბრების ეტაპი. ხმების თანაბრად გაყოფის შემთხვევაში, გადამწყვეტია კომისიის თავმჯდომარის ხმა; 

ვ. თუ საკონკურსო-საატესტაციო კომისიის დამსწრე წევრთა უმრავლესობა დადებითად  აფასებს არამენეჯერულ პოზიციაზე დასაქმებულს, დასაქმებულის შეფასებისას საკონკურსო-საატესტაციო კომისიის წევრები ითვალისწინებენ გასაუბრების სხვა ფაქტორებსაც დასაქმებულის თვითანგარიშისა და სტრუქტურული ერთეულის ხელმძღვანელის შეფასების კომპონენტებს მე-5 ცხრილის შესაბამისად;  

ზ. დადებითი შეფასების შემთხვევაში, კომისიაში არამენეჯერულ პოზიციაზე  დასაქმებული საკონკურსო-საატესტაციო კომისიის თითოეული წევრისაგან სულ ფასდება შემდეგი 8 კომპონენტის მიხედვით. ესენია:  დასაქმებულის შეფასების 6 კომპონენტი დასაქმებულის თვითანგარიში (7)  და კომისიის შეფასება უშუალო ხელმძღვანელის შეფასებაზე (8).  შეფასებისას გათვალისწინებული იქნება ასევე სამუშაოს რაოდენობრივი მახასიათებლებიც (იხ. დანართი 4);

თ. დადებითი შეფასების შემთხვევაში, არამენეჯერულ პოზიციაზე დასაქმებულის ქულა y1 გასაუბრებაზე დაითვლება საკონკურსო-საატესტაციო კომისიის  თითოეული წევრისაგან მიღებული  შეფასებების საშუალო არითმეტიკულით. აღნიშნულის გათვალისწინებით, ატესტაციის  მეორე ეტაპზე, არამენეჯერულ პოზიციაზე დასაქმებულის  მაქსიმალური შეფასებაა 40  ქულა; 

ი. ატესტაციის მეორე ეტაპის კონვერტირებული ქულა  y არამენეჯერულ პოზიციაზე დასაქმებულისთვის  დაითვლება შემდეგი ფორმულით:   , 
სადაც y არის კონვერტირებული ქულა, ხოლო y1 არის დადებითად შეფასებული არამენეჯერულ პოზიციაზე დასაქმებულის მიერ გასაუბრებაზე  მიღებული ქულების საშუალო არითმეტიკული.

[bookmark: _Toc459730850][bookmark: _Toc459737223][bookmark: _Toc459745959][bookmark: _Toc459745984]4. ატესტაციის შედეგების შეჯამების პრინციპები

ა. ატესტაციის თითოეული ეტაპის ქულა დაჯამდება წარმოდგენილი  წინამდებარე წესის III თავის მე-2 პუნქტის „დ“ ქვეპუნქტით განსაზღვრული ფორმულის  მიხედვით. 
ბ. წინამდებარე წესის III თავის მე–2 პუნქტის „დ“ ქვეპუნქტის თანახმად, დასაქმებულის მიერ 61 და მეტი ქულის დაგროვების  შემთხვევაში ატესტაცია წარმატებით გავლილად ჩაითვლება. 
გ. ატესტაციის თითოეული ეტაპი ჩატარდება მხოლოდ ერთხელ, კომისიის მიერ დადგენილ დღეს. დაუშვებელია ხელახალი ტესტირება ან გასაუბრება ქულების გაუმჯობესების მიზნით. 
დ. დასაქმებული წინასწარ მიიღებს ინფორმაციას  ატესტაციის თითოეული ეტაპის  ჩატარების გრაფიკის შესახებ. 
ე. ტესტირების ფორმატის, შეფასების პრინციპების და ადმინისტირებასთან დაკავშირებულ საკითხებზე დასაქმებულები  დამატებით მიიღებენ ინსტრუქციას სსიპ გამოცდების ეროვნული ცენტრისაგან.


[bookmark: _Toc459745960][bookmark: _Toc459745985][bookmark: _Toc459730851][bookmark: _Toc459737224]5. ატესტაციაზე გამოუცხადებლობა
1. ატესტაციის რომელიმე ეტაპზე გამოუცხადებლობა ნიშნავს პირის მიერ ატესტაციის ერთი ეტაპის გამოტოვებას. 
2. გამოუცხადებლობის შედეგად დასაქმებული კარგავს შესაძლებლობას შეფასდეს მისი კვალიფიკაცია, გამოცდილება და უნარები კომისიის მიერ განსაზღვრული წესით. 
3. არასაპატიო მიზეზით ატესტაციის რომელიმე ეტაპზე გამოუცხადებლობის შემთხვევაში  ჩაითვლება, რომ დასაქმებულმა ვერ გაიარა ატესტაცია. 
4. ატესტაციაზე დასაქმებულთა გამოუცხადებლობის თავიდან აცილების მიზნით, კომისია ატესტაციის პირველ ეტაპს - ტესტირებას დანიშნავს არასამუშაო დღეს. 
5.  ატესტაციის მეორე ეტაპი - გასაუბრება ჩატარდება კომისიის თავმჯდომარის ბრძანებით განსაზღვრულ თარიღებში. 
6. ატესტაციაზე გამოუცხადებლობის საპატიო მიზეზად შეიძლება ჩაითვალოს მხოლოდ შემდეგი გარემოებები: 
ა) დასაქმებულის მიერ კომისიისთვის მნიშვნელოვანი სამსახურეობრივი დავალების შესასრულებლად მივლინებაში ყოფნა ატესტაციისთვის (ტესტირებისთვის) განკუთვნილ დღეს შესაძლებელია წარმოადგენდეს გამამართლებელ გარემოებას, თუ დასაქმებულის მივლინების გადადებით ან გაუქმებით ორგანიზაციას მიადგება მნიშვნელოვანი ზიანი;
ბ) ატესტაციის მიზნებისთვის, საპატიოდ შეიძლება ჩაითვალოს დროებითი შრომისუუნარობის  შემდეგი საფუძვლები: 
· საქართველოს საპროცესო კანონმდებლობით გათვალისწინებულ შემთხვევებში საგამოძიებო, პროკურატურის ან სასამართლო ორგანოებში გამოცხადება;
· შვებულება ორსულობის, მშობიარობისა და ბავშვის მოვლის გამო, შვებულება ახალშობილის შვილად აყვანის გამო და დამატებითი შვებულება ბავშვის მოვლის გამო;
· გადაუდებელი სამედიცინო აუცილებლობით სტაციონარულ სამედიცინო დაწესებულებაში ყოფნა. 

7. დასაქმებული ვალდებულია კომისიას წინასწარ აცნობოს ზემოაღნიშნული რომელიმე საფუძვლით ატესტაციაზე გამოუცხადებლობის თაობაზე და წარმოადგინოს დამადასტურებელი დოკუმენტაცია (ორიგინალი) დაუყოვნებლივ, შრომისუუნარობის რომელიმე საფუძვლის დადგომისთანავე. გადაუდებელი სამედიცინო აუცილებლობით სტაციონალურ სამედიცინო დაწესებულებაში ყოფნის თაობაზე დასაქმებულმა (ან მისმა ოჯახის წევრმა, სხვა წარმომადგენელმა) კომისიას უნდა აცნობოს არაუგვიანეს 24 საათის განმავლობაში და წარმოადგინოს შესაბამისი დოკუმენტაცია 72 საათის განმავლობაში.  აღნიშნული დოკუმენტი უნდა იყოს დადასტურებული როგორც სტაციონარიდან, ისე სადაზღვევო კომპანიიდან.  

8. დასაქმებული, რომელიც ვერ მიიღებს მონაწილეობას ატესტაციაში ამ პუნქტის მე-6 ქვეპუნქტით გათვალისწინებული საფუძვლებით (საპატიო მიზეზებით)  გაივლის ატესტაციას კომისიის მიერ დადგენილი წესით. 

9. ფორს მაჟორული[footnoteRef:5] გარემოებების არსებობისას კომისია იღებს გადაწყვეტილებას ატესტაციის შეჩერების (ან თარიღის შეცვლის)  თაობაზე. კომისია აღნიშნულის თაობაზე დასაქმებულებს აცნობებს გადაწყვეტილების მიღებიდან  არაუგვიანეს 72 საათის განმავლობაში. კომისია უფლებამოსილია განსაზღვროს ატესტაციის ჩატარების სხვა თარიღი.  [5:  ფორს მაჟორი: ა) ნებისმიერი გაუთვალისწინებელ გარემოება ან მოვლენა, რომელიც სცდება მხარეთა გონივრულ კონტროლს და რომლის დადგომაც შეუძლებელს ატესტაციის ჩატარების უზრუნველყოფას მთლიანად ან ნაწილობრივ:
ბ) ამგვარი გარემოებები და მოვლენები მოიცავს, თუმცა არ შემოიფარგლება, საყოველთაო გაფიცვებით, საბოტაჟით ან სხვა სახის სამოქალაქო მღელვარებით ან არეულობით, ომით (მიუხედავად იმისა გამოცხადებულია იგი თუ არა), ან სხვა სამხედრო, ტერორისტული ან პარტიზანული ქმედებებით, ბლოკადით, აჯანყებებით, სტიქიური უბედურებებით, მიწისძვრით, წყალდიდობით, მეწყრით, ზვავით ან სხვა მოვლენით, რომელიც არ ექვემდებარება მხარის გონივრულ კონტროლს და რომლის თავიდან აცილებაც მხარეს, ყველა გონივრული და შესაძლო ზომების მიღების მიუხედავად, არ შეუძლია.] 


10. ატესტაციაში მონაწილეობაზე უარი ან არსაპატიო მიზეზით გამოუცხადებლობა განიხილება დასაქმებულის მიერ  მნიშვნელოვანი დავალების შეუსრულებლობად. შედეგად, შეუძლებელი გახდება დასაქმებულის შესაბამისობის დადგენა დაკავებულ თანამდებობასთან/შესასრულებელ სამუშაოსთან. კომისია  არ განიხილავს დასაქმებულს, რომელმაც არ გაიარა ატესტაცია, ახალი საშტატო ნუსხის დაკომპლექტების პროცესში.  








დანართი 1

თვითანგარიშის შედგენის წესი 


ატესტაციას დაქვემდებარებულ პირთათვის
 
ატესტაციის მეორე ეტაპის ერთ-ერთი შემადგენელი კომპონენტია დასაქმებულის  თვითანგარიში შესრულებული სამუშაოს შეფასების შესახებ. 

თვითანგარიში მოიცავს კომისიის მიერ განსაზღვრულ საანგარიშო პერიოდს: 2015 წლის აპრილიდან 2016 წლის 1 ოქტომბრის  ჩათვლით.

· საკონკურსო-საატესტაციო კომისიის თითოეული წევრი შეაფასებს წარმოდგენილ თვითანგარიშს 5 ბალიან სკალაზე,  სადაც 5 ქულა ნიშნავს აბსოლუტურ შესაბამისაობას, ხოლო 1 ქულა- აბსოლუტურ შეუსაბამობას; 

· აღნიშნული თვითანგარიშის ქულები გათვალისწინებული იქნება გასაუბრების პროცესში ატესტაციის მეორე ეტაპზე; 

ინსტრუქცია დასაქმებულისთვის: კომისიაში დაგეგმილი ორგანიზაციული ცვლილებების ფარგლებში, თითოეულ თქვენთაგანს საშუალება აქვს წარმოადგინოს ე.წ. თვითანგარიში საატესტაციო პერიოდში  შესრულებული სამუშაოს შესახებ;
გთხოვთ წარმოადგინოთ წერილობითი თვითანგარიში და ისაუბროთ ქვემოთ ჩამოთვლილ საკითხებზე.  
გახსოვდეთ, თვითანგარიში შეფასდება, რამდენად კომპლექსურად აღწერეთ  თითოეული საკითხი.  საკითხების გამოტოვება აისახება თქვენს შეფასებაზე; 









 







1. საკუთარი და დეპარტამენტის როლის/ფუნქციის ხედვა ორგანიზაციული მიზნების განხორციელებაში   (რას აკეთებთ, თქვენი პოზიციის ზოგადი მიმოხილვა; პოზიციის ადგილი არსებულ ორგანიზაციულ სტრუქტურაში);  

2. რეფლექსია საკუთარ სამუშაოზე: თქვენ მიერ შესრულებული სამუშაოს აღწერა და შეფასება;  წარმატებები და გამოწვევები (სირთულეები) დაკავშირებული თქვენს სამუშაოსთან. დაასახელეთ გარემოებები, რომელმაც განაპირობა თქვენი წარმატება/წარუმატებლობა,  მოიყვანეთ კონკრეტული მაგალითი;

3. პროფესიული ზრდისა და დაოსტატებისათვის თქვენ მიერ გაწეული აქტივობები;   პროფესიული განვითარების საჭიროებების შეფასება; 

4.  თქვენი  სამომავლო ხედვა: ახალი დებულებით გათვალისწინებულ სტრუქტურულ ერთეულებში რა პოზიციაზე წარმოგიდგენიათ თავი. შეაფასეთ თქვენი კომპეტენცია და შესაძლებლობები ახალ ორგანიზაციულ სტრუქტურაში თქვენთვის სასურველ პოზიციასთან მიმართებით. დაასაბუთეთ თქვენი მსჯელობა; 

5. სხვა საკითხები, რომელიც მნიშვნელოვნად მიგაჩნიათ, რომ უნდა იცოდეს საკონკურსო-საატესტაციო კომისიამ კომუნიკაციების ეროვნულ კომისიაში თქვენს პროფესიულ მოღვაწეობასთან დაკავშირებით.   (არასავალდებულო /დამატებითი საკითხი). 








































დანართი 2

უშუალო ხელმძღვანელის შეფასება


თითოეულ დასაქმებულზე სტრუქტურული ერთეულის ხელმძღვანელი წერს წერილობით დასკვნას თვითანგარიშში გაწერილ საკითხებთან მიმართებაში; აფასებს თანამშრომლის მიერ შესრულებულ სამუშაოს ხარისხობრივად;  გამოთქვამს საკუთარ მოსაზრებას უწევს თუ არა რეკომენდაციას აღნიშნულ თანამშრომელს ახალი საშტატო ნუსხით გათვალისწინებულ  პოზიციაზე.   

აღნიშნული მსჯელობა გათვალისწინებული იქნება საკონკურსო-საატესტაციო კომისიის მიერ სტრუქტურული ერთეულის ხელმძღვანელის შეფასების პროცესშიც.   




































დანართი 3


საკონკურსო - საატესტაციო კომისიის შეფასება

სტრუქტურული ერთეულის ხელმძღვანელის შეფასების ფორმა 

ფორმა ა




· დასაქმებული გასაუბრებაზე ფასდება ქვემოთ ჩამოთვლილი კომპონენტის  მიხედვით, შესაბამის 5 ბალიან სკალაზე. 
· გასაუბრებაზე შესაძლებელია საკონკურსო-საატესტაციო კომისიამ დააზუსტოს დასაქმებულის მიერ წარმოდგენილი თვითანგარიში. 
· დასაქმებული ფასდება მიღებულ ქულათა ჯამით:  შესაბამისად, სტრუქტურული ერთეულის ხელმძღვანელი აღნიშნული 8 კომპონენტის მიხედვით შეფასდება მინიმუმ 8 და მაქსიმუმ 40 ქულით. 
· დასაქმებული შეფასდება ნეგატიურად, თუ   შეფასება აღნიშნული 8 კომპონენტის საფუძველზე ვარირებს 8 დან 23 ქულის ჩათვლით.  
· დასაქმებული შეფასდება დადებითად, თუ შეფასება აღნიშნული 8 კომპონენტის საფუძველზე ვარირებს 24 დან 40 ქულის ჩათვლით. 

ჯამური შეფასება ___________________ (ქულა)

დასაქმებული შეფასებულია       დადებითად     				  უარყოფითად   


დადებითად  შეფასებული დასაქმებულის შეფასების დამატებითი კომპონენტები 

	5
აბსოლუტურად 
შესაბამისია

	4 
ძირითადად
შესაბამისია
	3
დამაკმაყოფილებელია/
საშუალო    
	2
ძირითადად
შეუსაბამოა 
	1
მიუღებელია/ აბსოლუტურად  შეუსაბამოა 




შენიშვნა: ____________________________________________________________________________________________
____________________________________________________________________________________________
_____________________________________________________________________________________________



ჯამური შეფასება _________________________  ( ქულა) 


შეფმასებლის ხელმოწერა_______________________________/საკონკურსო-საატესტაციო კომისიის წევრი 

თარიღი:  __________/ ____________________/ 2016 წ. 





















საკონკურსო - საატესტაციო კომისიის შეფასება

არამენეჯერულ პოზიციაზე დასაქმებულის  შეფასების ფორმა
ფორმა ბ


· დასაქმებული გასაუბრებაზე ფასდება ქვემოთ ჩამოთვლილი კრიტიერუმების მიხედვით, შესაბამის 5 ბალიან სკალაზე; 
· გასაუბრებაზე შესაძლებელია საკონკურსო-საატესტაციო კომისიამ დააზუსტოს დასაქმებულის მიერ წარმოდგენილი თვითანგარიში. 
· დასაქმებული ფასდება მიღებულ ქულათა ჯამით:  შესაბამისად, სტრუქტურული ერთეულის ხელმძღვანელი აღნშნული 6 კომპონენტის მიხედვით შეფასდება მინიმუმ 6 და მაქსიმუმ 30  ქულით. 
· დასაქმებული შეფასდება ნეგატიურად, თუ   შეფასება აღნიშნული 6 კომპონენტის საფუძველზე ვარირებს 6 დან 17  ქულის ჩათვლით.  
· დასაქმებული შეფასდება დადებითად, თუ შეფასება აღნიშნული 6 კომპონენტის საფუძველზე ვარირებს 18 დან 30 ქულის ჩათვლით. 

შენიშვნა: ____________________________________________________________________________________________
____________________________________________________________________________________________
_____________________________________________________________________________________________

ჯამური შეფასება _________________________  ( ქულა) 

შეფმასებლის ხელმოწერა_______________________________/საკონკურსო-საატესტაციო კომისიის წევრი 



თარიღი:  __________/ ____________________/ 2016 წ. 

სამუშაოს რაოდენობრივი მახასიათებლები


ატესტაციის მეორე ეტაპზე, გასაუბრებაზე საკონკურსო-საატესტაციო კომისიასთან, პოზიციის რელევანტურობიდან გამომდინარე,  შეფასდება კომისიის თანამშრომელთა პირადი საქმე და სამუშაოს შესრულების რაოდენობრივი მახასიათებლები. 

· დასაქმებულის პირადი საქმე დასაქმებულის რეზიუმე, კომისიაში მუშაობის ისტორია, ინფორმაცია დასაქმებულთა დაწინაურებისა და როტაციის შესახებ; 
· თითოეულ დასაქმებულის მიერ მიღებული ჯილდო, საყვედური (ასეთის არსებობის შემთხვევაში); 
· საანგარიშო პერიოდის განამავლობაში დასაქმებულების მიერ შესრულებულ დავალებათა რაოდენობა (მიღებული/გაგზავნილი/მომზადებული წერილების რაოდენობა, ინფორმაცია ელ. დოკუმენტბრუნვის პროგრამიდან, მიმდინარე საკითხებზე - დავალებებზე - მუშაობის დინამიკა, ვადაგადაცილებულ საკითხთა დინამიკა, სტრუქტურული ერთეულის ხელმძღვანელებისთვის - თათბირის ოქმები);
· დისციპლინა: საანგარიშო პერიოდში დაგვიანებათა და არასაპატიო/საპატიო გაცდენათა რაოდენობა;
· სამუშაო ჯგუფებში მონაწილეობა (იმ თანამშრომლებისათვის, რომლებიც მონაწილეობას იღებენ კომისიის თავმჯდომარის ბრძანებით შექმნილ სამუშაო ჯგუფებში).



შენიშვნა:  კომისიაში დანერგილი საქმისწარმოების წესის, სტილის, ორგანიზაციული კულტურის და სტრუქტურული ერთეულებისა და მათი დაქვემდებარებულების ურთიერთობების გათვალისწინებით,  სამუშაოს რაოდენობრივი მახასიათებლებს კომისია გამოიყენებს  დამატებითი მსჯელობის პროცესში, პოზიციის სპეციფიკიდან გამომდინარე.  ამ მეთოდით მიღებული ინფორმაცია უნდა გადამოწმდეს თანამშრომლებთან და სტრუქტურული ერთეულების ხელმძღვანელებთან.  

